கேள்வி: அரேபிய வரையாடு - விளக்கம் பற்றி நீங்கள் என்ன அறிந்துள்ளீர்கள்?
பதில்: இது மிகச்சிறிய வரையாடு சிற்றினமாகும். இதன் இரு பாலினத்திலும் பின்னோக்கிய-வளைவுகளுடன் கூடிய கொம்பு (உடற்கூறியல்) கூடிய கட்டமைப்பைக் கொண்டுள்ளது. பெண் மான்களை விட ஆண் மான்கள் மிகவும் வலிமையானவை. இவற்றின் தோலில் நீளமான, செம்-பழுப்பு நிற முடியைக் கொண்டிருக்கும். தோலின் மேல் பின்புறத்தில் ஓர் அடர் பட்டை ஒன்று காணப்படும். ஆண் மான்கள் மிகவும் ஈர்க்கக்கூடிய பிடரி மயிரினைக் கொண்டுள்ளன. இவை முதுகில் வலதுபுறமாக நீண்டு, வயதின் அடிப்படையில் நீளமாக வளரும். வயது முதிர்ந்த ஆண் மான்களில் முகவாய் கருமை நிறத்தில் அடர்வாகவும் கண் கோடுகள் கருமையாகவும் காணப்படும். பெரும்பாலான ஆடு-மான்களைப் போலவே, இவை செங்குத்தான, பாறை சரிவுகளில் சமநிலை மற்றும் ஏறிச்செல்லும் வகையில் நொய்மம் போன்ற காற் குளம்புகளைக் கொண்டுள்ளன. 2018ஆம் ஆண்டு நிலவரப்படி, இதனுடைய இயற்சூழலில் சுமார் 2,200 வரையாடுகள் இருக்கலாம் என்று கருதப்படுகிறது.
கேள்வி: அரேபிய வரையாடு - வாழிடமும் வரம்பும் பற்றி தகவல் சொல்.
பதில்: அரேபிய வரையாடு ஓமான் மற்றும் ஐக்கிய அரபு அமீரகம் உள்ள அல் அசர் மலைத்தொடர் செங்குத்தான பாறை சரிவுகளில் கடல் மட்டத்திற்கு மேல் உயரத்தில் வாழ்கிறது. இது ஜெபல் அபீத் பகுதியிலும் காணப்படுகிறது.
கேள்வி: அரேபிய வரையாடு - வகைப்பாட்டில் பற்றி தகவல் சொல்.
பதில்: படிமம்:HemitragusJayakariSmit.jpg அரேபிய வரையாடு முதன்முதலில் 1894ஆம் ஆண்டில் ஓல்டுபீல்டு தாமசு என்பவரால் விவரிக்கப்பட்டது. இவர் ஓமன் ஜெபல் தாவில் சேகரிக்கப்பட்ட விலங்கியல் மாதிரிகளுக்கு ''கெமிட்ராகசு ஜெயகாரி'' என்ற பெயரை முன்மொழிந்தார். மூலக்கூறு இனவரலாறு குறித்த ஆய்வின் அடிப்படையில் 2005ஆம் ஆண்டில் புதிதாக உருவாக்கப்பட்ட ''அரபிடிராகசு'' பேரினத்தில் வைக்கப்பட்டது.
கேள்வி: அரேபிய வரையாடு - சொற்பிறப்பியல் பற்றி தகவல் சொல்.
பதில்: ''அரபிடிராகசு'' என்ற பேரினப் பெயர் "அரேபியன்" எனப் பொருள்படும் கிரேக்க மொழி வார்த்தைகளான ''wiktionary:Αραβία'' என்பதிலிருந்தும் "ஆடு" எனப் பொருள்படும் ''wiktionary:τράγος'' என்பதிலிருந்தும் பெறப்பட்டது.
கேள்வி: அரேபிய வரையாடு - நடத்தையும் சூழலியலும் பற்றி விளக்கவும்.
பதில்: மற்ற வரையாடு சிற்றினங்களைப் போலன்றி, அரேபிய வரையாடு தனிமையில் வாழக்கூடியது. ஒரு பெண் மற்றும் ஒரு குட்டி அல்லது ஓர் ஆண் ஆடு கொண்ட சிறிய குழுக்களாகவும் வாழலாம். பருவகாலங்களின் போது மந்தைகளை உருவாக்குவதற்குப் பதிலாக, சிறிய, சிதறிய குடும்பங்களில் இனப்பெருக்கம் நிகழ்கிறது. குட்டி ஈனுதல் ஆண்டு முழுவதும் நிகழ்கின்றன. இதனுடைய கர்ப்பக் காலம் 140 முதல் 145 நாட்கள் வரை நீடிக்கும்.
கேள்வி: அரேபிய வரையாடு - காப்பு பற்றி தகவல் சொல்.
பதில்: 1973ஆம் ஆண்டில், அரேபிய வரையாட்டினைப் பாதுகாப்பதற்கான முயற்சிகள் திட்டமிடப்பட்டன. மேலும் 1975ஆம் ஆண்டில், அல் அசர் மலைகளில் பாதுகாக்கப்பட்டன. 1980ஆம் ஆண்டில், வளரிடத்தில் இனப்பெருக்கத் திட்டம் ஒன்று ஓமானி பாலூட்டி வளர்ப்பு மையத்தில் துவக்கப்பட்டது. இதன் மூலம் இனப்பெருக்கம் செய்யப்பட்ட ஆடுகள் மீண்டும் காட்டுக்குள் அறிமுகப்படுத்தப்பட்டன. ஓமானில் ஒன்று ஐக்கிய அரபு அமீரகத்தில் இரண்டு என மூன்று நிறுவனங்கள் இப்போது அரேபிய வரையாடுகளை பாதுகாப்பதில் ஈடுபட்டுள்ளன. ஆனால் பலர் அரேபிய ஆடுகளின் மோசமான சூழ்நிலைகளைப் பற்றி அறிந்திருக்கவில்லை. வரையாடுகளின் தற்போதைய நிலை குறித்து பொதுமக்களிடையே விழிப்புணர்வு ஏற்படுத்தப் பிரச்சாரங்களில் கவனம் செலுத்தவும் மற்ற பாதுகாப்பு முயற்சிகளுக்கும் இந்நிறுவனங்கள் வழிவகுத்தது. ஏப்ரல் 2009-இல், புஜைரா அமீரகத்தில் உள்ள வாடி வுராயா அமீரக அரச ஆணையால் அரேபிய வரையாடு பாதுகாப்பு உறுதிப்படுத்தப்பட்டது. ஐக்கிய அரபு அமீரகத்தில் உள்ள மற்றொரு இடமான, அபுதாபி (அமீரகம்) உள்ள சர் பானி யாசு, அரேபிய வரையாடு பாதுகாப்பு பகுதியாக அறிவிக்கப்பட்டது.